མགོན་ཁང་ནི།སྤྱི་ལོ་ལོར་ཁྲི་རྒན་སྐུ་ཕྲེང་ལྔ་བ་འཇམ་དབྱངས་འཕྲིན་ལས་དབང་བོ་དང་ཁོང་གི་ཚ་བོ་མ་ཎི་པ་ཐུབ་བསྟན་བསྟན་འཕེལ་གཉིས་ཀྱིས་བསྐྱར་དུ་བཞེངས།ནང་རྟེན་གྱི་སྐོར་ལ།སྨན་འདམ་ལས་གྲུབ་པའི་ཡི་དམ་རྡོ་རྗེ་འཇིགས་བྱེད་ལྷ་བཅུ་གསུམ་མ་དང་།མགོན་པོ་ཕྱག་དྲུག་པ།རྡོ་རྗེ་གུར།ལྷ་མོ་དམག་ཟོར་མ།ཆོས་རྒྱལ།རྣམ་སྲས།གཟའ་མཆོག་རཱ་ཧུ་ལ།དམ་ཅན་རྡོ་རྗེ་ལེགས་པ་རྭ་ཞོན་རྣམས་ཀྱི་སྐུ་འདྲ་མི་ཚད་ཅན།གཞན་ཆོས་སྐྱོང་དེ་དག་གི་ཞལ་འབག་དང་།བན་ངོས་རྣམས་སུ་སྤྱན་གཟིགས་དང་འདོད་ཡོན་སྣ་ལྔའི་མཆོད་པ་སོགས་ཡོད།རྒྱལ་པོ་ཆེན་པོ་རྣམ་ཐོས་སྲས་ནི་དུས་འཁོར་གྲྭ་ཚང་གི་ཐུན་མོང་མ་ཡིན་པའི་སྲུང་མ་ཁྱད་པར་བ་ཡིན་ནོ།།